ધીરે ધીરે અજયગુરુની શિષ્યાઓ વધવા લાગી અને પછી તો એની પટ્ટશિષ્યાઓ પણ થવા લાગી.અજય અ હીરામાનો પ્રેમ હજુ એવોજ હતો.અજય એના ઉપર આવતા પ્રેમપત્રો હીરાને બતાવતો,વંચાવતો ને બંનેજણા ખૂબ ખૂબ હસતા. પણ એક વાર હીરા ને અચાનક બેંગકોક જવાનું થયું અને અજયને તિરુપતિ!અજય અર્ચનાને સાથે લઈ ગયો અને હીરાને તિરુપતિ સીધા મળવાનું કહ્યું.અને જ્યારે ત્યાં હોટેલના રૂમમાં અચાનક ગઈ અને એણે પલંગ પર ગુલાબની પાંખડીઓ અને રૂમમાં રંગબેરંગી કેંડલ્સ જોઈ ત્યારે-------અને અર્ચનાને સૂતેલી જોઈ !અજય ત્યાંજ બાજુમાં બેઠેલો જોયો !એ રાત્રે હીરલ ખૂબ રડી ખૂબ રડી.એને યાદ આવ્યું જ્યારે પહેલી વાર એની સાથે અજયે લગ્ન પહેલા સબંધ કર્યો હતોત્યારે બંને વચ્ચે એવી વાત થઈ હતી કે ફિજીકલ રિલેશનથી સબંધ બંધાતા નથી કે તૂટતા પણ નથી મુખ્ય તો ઇમોશન-લાગણી –આત્માનો સબંધ જ પ્રેમ સાચો પ્રેમ કહેવાય.જેથી પહેલેથીજ છૂટ આપી હતી એ એને કાંઇ અસર નહી કરે એમ એ હમેશા કહેતી.અજયે કાન પકડી માફી માંગી અને એને પટાવી લીધી.દિવસો જતાં ગયા ને S S S નાં કેન્દ્રોં વધવા લાગ્યા.મુંબઈનાં તો ચાર ખરાજ એ ઉપરાંત સુરત ,અમદાવાદ,અને બેંગલોરમાં પણ થઈ ગયા.અજયગુરુની તો બોલબાલા હતી.એના મોટા ગુરુને એના પર ખૂબ જ વિશ્વાસ હતો ભરોસો હતો અને કહોને કે એના પર ચાર હાથ હતા.દરેક નવા કેન્દ્રમાં એનેજ મોકલે.બહારગામ જવાનું ઘણી વાર!એટલે અજયની કામલીલા વધતી ગઇ.હીરલ ત્યારે આશ્રમમાં અજયના માતપિતાનું ધ્યાન રાખતી સેવા કરતી.હવેતો ચાર ચાર શિષ્યાઓ સાથે એનું નામ ચર્ચાવા લાગ્યું ,હીરલ બિચારી શું કરે!